Spildevand i det åbne land - vandplan 1. generation 
Sagsfremstilling 
7.      Spildevand i det åbne land - vandplan 1. generation  
                                                                                                                        Åbent 
Sagsnr.: 326-2014-140875     J.nr.: 09.00.06            Nicoline Andresen.: 326-2014-394838 
  
[adresse] 
Den 30. oktober 2014 offentliggjorde staten de endelige 1. generations vandplaner for perioden 2009-2015. 
Vandplanerne har været forsinkede af forskellige årsager, senest som følge af fornyet behandling efter at Natur- og 
Miljøklagenævnet hjemviste dem til staten. 
  
Teknik- og Miljøudvalget vedtog d. 6. maj 2013 at sætte spildevandsindsatsen i det åbne land i bero, indtil der forelå 
en endelig vedtaget statslig vandplan. 
  
Teknik og Miljø har gennemgået kravene til spildevandsindsatsen i de nye 1. generations vandplaner, der gælder for 
Kalundborg Kommune, og vil på den baggrund lægge op til at spildevandsindsatsen genoptages. 
  
I de nye 1. generations vandplaner er der foretaget ændringer i de områder hvor der skal ske en forbedret 
spildevandsrensning. Det betyder, at Kalundborg Kommunes tidsplan for indsatsen skal tilrettes. Forslaget til den 
tilrettede tidsplan kan ses på bilag 1. 
  
Overordnet set har staten ændret i spildevandsindsatsen så der samlet set er færre ejendomme omfattet af kravet 
om forbedret rensning. Imidlertid er kravet til antallet af påbud som kommunen skal give om året bibeholdt, så der 
skal gives 5 påbud pr. 1000 indbyggere pr. år. 
  
Teknik og Miljø har tidligere foretaget en registrering af de relevante ejendomme i det åbne land, og har på den 
baggrund estimeret, at der skulle gives ca. 1250 påbud i alt for at have gennemført indsatsen. Med statens nye 
vandplan estimerer Teknik og Miljø nu, at der skal gives ca. 900 påbud for at have gennemført indsatsen. 
  
I forlængelse af debatten omkring økonomisk trængte husejeres muligheder for at afholde udgifter til kloakforhold har 
Naturstyrelsen sendt et forslag til bekendtgørelse på området i høring. Bekendtgørelsen forventes at træde i kraft d. 
1. februar 2015, og betyder at der fastsættes en minimumsfrist på 3 år for at efterkomme påbud hvis den samlede 
indkomst i husstanden er under 300.000 kr.  
  
Teknik og Miljø ser på den baggrund tre mulige scenarier for det videre forløb: 
  
1. Alle påbud gives på en gang med en fast påbudsfrist på minimum 3 år. På denne måde er vandplanens krav til 
indsatsen opfyldt. Ulempen ved denne model er, at henvendelser og ansøgninger til kommunen vil komme mere eller 
mindre samtidig, hvilket vil medføre forlængede svartider og sagsbehandlingstider. 
2. Påbuddene gives efter vandplanens påbudsfrekvens på 5 påbud pr. 1000 indbyggere pr. år. Der fastsættes en 
fast påbudsfrist på 3 år. Ved denne model er alle påbud givet i 2018 hvis der begyndes i 2015. Opfølgningen på 
påbuddene vil være mere jævnt fordelt henover hele perioden. 
3. Der fortsættes med påbudsfrekvensen fra den tidligere tidsplan vedtaget af Kommunalbestyrelsen d. 23. 
november 2011, så der bliver givet ca. 125 påbud pr. år svarende til ca. det halve af vandplanens påbudsfrekvens. 
Ved denne model er alle påbud givet i 2022. Opfølgningen på påbuddene vil være jævnt fordelt henover hele 
perioden, men vandplanens krav efterleves ikke. 
  
BEHANDLING 
Teknik- og Miljøudvalget. 
  
INDSTILLING 
Direktøren for Teknik, Miljø og Udvikling indstiller, at påbudsrunden genoptages, og at der arbejdes efter den 
tidsplan, der er skitseres i scenarie 2. 
  
ØKONOMISKE KONSEKVENSER 
Der er ingen økonomiske konsekvenser. 
  
  
Bilag 
  
  
  
  
  
Teknik- og Miljøudvalgets møde den 12. januar 2015: 
Udvalget vedtog at tiltræde teknik- og udviklingsdirektørens indstilling. 
  
Bilag 1_Tidsplan for påbud i det åbne land 2015-2018.png 
326-2014-399175 
Bilag 2_Baggrundsnotat til tidsplan for spildevand i det åbne land 
326-2014-399233 
